Projektas

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL PRITARIMO 2016 METŲ VIEŠOSIOS ĮSTAIGOS ROKIŠKIO PIRMINĖS ASMENS SVEIKATOS PRIEŽIŪROS CENTRO DIREKTORIAUS VEIKLOS ATASKAITAI**

2017 m. balandžio 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu, Rokiškio rajono savivaldybės tarybos veiklos reglamento, patvirtinto 2015 m. kovo 27 d. tarybos sprendimu Nr. TS-102 ,,Dėl Rokiškio rajono savivaldybės tarybos veiklos reglamento patvirtinimo”, 269 punktu, Rokiškio rajono savivaldybės taryba n u s p r e n d ž i a:

Pritarti 2016 metų viešosios įstaigos Rokiškio pirminės asmens sveikatos priežiūros centro direktoriaus veiklos ataskaitai (pridedama).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Evelina Tupalskytė

PRITARTA

Rokiškio rajono savivaldybės tarybos

2017 m. balandžio 28 d. sprendimu Nr. TS-

**VIEŠOSIOS ĮSTAIGOS**

**ROKIŠKIO PIRMINĖS ASMENS SVEIKATOS PRIEŽIŪROS CENTRO DIREKTORIAUS 2016 METŲ VEIKLOS ATASKAITA**

**I. BENDROJI INFORMACIJA APIE ĮSTAIGĄ**

Rokiškio pirminės asmens sveikatos priežiūros centras, įstaigos kodas 173223934, – yra pelno nesiekianti, ribotos civilinės atsakomybės viešoji įstaiga.

Adresas – Juodupės g. 1A, 42106 Rokiškis.

Tel. (8 458) 32 381, faksas (8 458) 71 105.

El. paštas [rokiskio.paspc@gmail.com](mailto:rokiskio.paspc@gmail.com).

Steigėjas – Rokiškio rajono savivaldybės taryba.

Veiklos pradžia – 1997-08-01.

**II. INFORMACIJA APIE ĮSTAIGOS VEIKLOS TIKSLUS IR REZULTATUS**

Įstaiga 2016 metais vykdė veiklą, nurodytą jos veiklos licencijoje, t .y. teikė:

* greitosios medicinos pagalbos paslaugas Rokiškio rajono savivaldybės teritorijoje;
* ambulatorines pirminės asmens sveikatos priežiūros paslaugas įstaigą pasirinkusiems pacientams.

Įstaigoje metų pradžioje dirbo 160 žmonių. Iš jų:

gydytojai – 30,

slaugos personalas – 85,

kitas personalas – 45.

Metų pabaigoje dirbo 152 žmonės. Iš jų:

gydytojų – 32,

slaugos personalas – 79,

kitas personalas – 41.

Darbuotojų kaita 2016 metais:

priimta darbuotojų – 3,

iš jų:

gydytojų – 2,

slaugos personalo – 0,

kito personalo – 1;

atleista darbuotojų – 11,

iš jų:

gydytojų – 0,

slaugos personalo – 6,

kito personalo - 5.

**Įstaigos vizija** – ekonomiškai stiprus, atitinkantis ES reikalavimus, sugebantis dirbti konkurencijos sąlygomis pirminės asmens sveikatos priežiūros centras, pateisinantis darbuotojų lūkesčius ir pacientų pagrįstus poreikius, gaunant diagnostines, gydomąsias ir profilaktines pirminės asmens sveikatos priežiūros paslaugas.

**Įstaigos misija** – teikti kokybiškas ambulatorines pirminės asmens sveikatos priežiūros ir greitosios medicinos pagalbos paslaugas norminių teisės aktų nustatyta tvarka, užtikrinant pacientų teises ir informacijos konfidencialumą.

**Greitosios medicinos pagalbos paslaugas** teikė 3 greitosios medicinos pagalbos felčerių brigados, kurias sudaro GMP felčerės – bendruomenės slaugytojos ir specialiuosius mokymo kursus baigę vairuotojai. Dėl šių paslaugų teikimo sudaryta sutartis su Panevėžio TLK. Sutartinis aptarnaujamų gyventojų skaičius 2016 metais – 32191, iš jų miesto – 13429, kaimo – 18762.

Greitosios medicinos pagalbos dispečerinės paslaugas teikė VšĮ Panevėžio miesto greitosios medicinos pagalbos stotis.

**Greitosios medicinos pagalbos skyriaus veiklos rodikliai**

|  |  |  |
| --- | --- | --- |
| **Rodiklis** | **2016 m.** | **2015 m.** |
| Gauta skambučių | 7981 | 7905 |
| Išsiųsta brigadų/įvykdyta iškvietimų | 6935 | 6876 |
| Atšaukta kvietimų | 27 | 51 |
| Įvykdyta iškvietimų 1000 gyventojų | 215 | 210 |

**Įvykdytų greitosios medicinos pagalbos iškvietimų struktūra**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Rodiklis** | **2016 m.** | | **2015 m.** | |
| **Absoliutus skaičius** | **Procentas nuo bendro iškvietimų skaičiaus** | **Absoliutus skaičius** | **Procentas nuo bendro iškvietimų skaičiaus** |
| 1. | Ūmios būklės | 5133 | 74,0 | 5204 | 75,7 |
| 2. | Nelaimingi atsitikimai | 1000 | 14,4 | 922 | 13,4 |
| 3. | Ligonių pervežimas, iš jų: | 802 | 11,6 | 750 | 10,9 |
| 3.1. | gimdyvės ir pogimdyvinio laikotarpio patologija | 34 | 0,5 | 39 | 0,6 |
|  | **Iš viso** | **6935** |  | **6876** |  |

Iš pateiktų lentelių matyti, kad didėjo tiek gautų skambučių, tiek įvykdytų iškvietimų (absoliutus ir 1000 gyventojų) skaičius, tiek pervežimų skaičius. Didėjant pervežimų skaičius susijęs su tuo, kad esant vadinamoms „auksinėms valandoms“ pacientai dėl ūmaus infarkto ar insulto vežami į centrus, kuriuose teikiamos perkutaninės koronarinės intervencijos paslaugos ir intervencinės radiologijos paslaugos.

Įvertinant atstumus iki specializuotų ligoninių ir greitosios medicinos pagalbos brigados užimtumo laiką, pervežant pacientus į šiuo centrus, rajone nuolat dirba 3 greitosios medicinos pagalbos brigados. Tai viršija Lietuvos Respublikos sveikatos apsaugos ministro 2010 m. gruodžio 27 d. įsakymu Nr. V-1131 „Dėl Greitosios medicinos pagalbos paslaugų teikimo ir išlaidų apmokėjimo tvarkos aprašo patvirtinimo“ nustatytus greitosios medicinos pagalbos brigadų normatyvus, tačiau brigadų skaičius nemažintas – siekiant užtikrinti tinkamas ir laiku suteiktas greitosios medicinos pagalbos paslaugas.

**Ambulatorinės asmens sveikatos priežiūros paslaugos buvo teikiamos:**

1. Rokiškio poliklinikoje.
2. Ambulatorijose:

2.1. Obelių;

* 1. Pandėlio;
  2. Juodupės.

1. BPG kabinetuose:

3.1. Jūžintų;

3.2. Laibgalių;

3.3. Panemunėlio.

1. Medicinos punktuose:

4.1. Aleksandravėlės

4.2. Kriaunų;

4.3. Kazliškio;

4.4. Martinonių;

* 1. Panemunio;
  2. Suvainiškio.

**Pagrindiniai ambulatorinių asmens sveikatos priežiūros paslaugų teikimo rodikliai:**

|  |  |  |
| --- | --- | --- |
| **Rodiklis** | **2016 m.** | **2015 m.** |
| Gyventojų skaičius rajone (sausio 1 d.) | 31481 | 32191 |
| Prisirašiusiųjų įstaigoje pacientų skaičius (sausio 1 d.) | 26210  83,3 proc. | 27210  84,5 proc. |
| Prisirašiusiųjų pacientų skaičius metų pabaigoje | 25170 | 26210 |
| Iš jų: |  |  |
| 0–17 metų | 3699  14,7 proc. | 3899  14,9 proc. |
| virš 65 metų | 6178  24,5 proc. | 6294  24 proc. |
| Apsilankymų pas gydytoją skaičius | 136636 | 137755 |
| Apsilankymų skaičius vienam prisirašiusiam pacientui | 5,32 | 5,3 |
| Gydytojų apsilankymai namuose | 1787 | 2012 |
| Laboratorinių tyrimų 1 prisirašiusiam pacientui | 6,2 | 5,7 |
| Funkcinės diagnostikos tyrimų 100 apsilankymų | 10,1 | 9,9 |

**Ambulatorinių asmens sveikatos priežiūros paslaugų teikimo rodiklių analizė**

Mažėjant gyventojų skaičiui rajone, mažėja ir mūsų įstaigą pasirinkusiųjų pacientų skaičius, tačiau procentinė gyventojų, pasirinkusių mūsų gydymo įstaigą, dalis lieka apie 85 proc. Pacientai virš 65 metų sudaro apie 24 proc. visų prisirašiusiųjų pacientų, tuo tarpu 0–17 metų amžiaus grupė sudaro apie 15 proc. Šių rodiklių pokyčiai visada turi įtakos įstaigos pajamoms, nes pirminio lygio gydymo įstaigai yra nustatyta metinė bazinė prisirašiusiojo sveikatos draudimu drausto paciento kaina. Šios lėšos sudaro apie 80 proc. visų už pirmines ambulatorines asmens sveikatos priežiūros paslaugas gaunamų lėšų. Palyginti su 2015 metais, padidėjo laboratorinių ir funkcinės diagnostikos tyrimų skaičius. Tai rodo, kad įstaigoje gerėja teikiamų asmens sveikatos priežiūros paslaugų kokybė – pacientai išsamiai ištiriami tiek ligos pradžioje, tiek vertinant jos eigą ir gydymo efektyvumą. Tuo pačiu tai rodo, kad auga 1 apsilankymui skirtos išlaidos.

Gyventojų sergamumui ir mirtingumui mažinti, ne vienus metus įgyvendinamos profilaktinės programos, finansuojamos iš Privalomojo sveikatos draudimo fondo biudžeto. Pateikiame šių programų įgyvendinimo rodiklius:

|  |  |  |  |  |
| --- | --- | --- | --- | --- |
| **Eil. Nr.** | **Programos pavadinimas** | **Panevėžio TLK zonos vidurkis 2016 m. procentais** | **Įvykdymas skaičiais ir procentais**  **2016 m.** | **Įvykdymas skaičiais ir procentais**  **2015 m.** |
| 1. | Atrankinės mamografinės patikros dėl krūties vėžio programa | 42,65 proc. | 1266  62,74 proc. | 823  39,5 proc. |
| 2. | Priešinės liaukos vėžio ankstyvos diagnostikos programa | 56,81 proc. | 1372  68,11 proc. | 1236  58,77 proc. |
| 3. | Gimdos kaklelio piktybinių navikų prevencinių priemonių programa |  |  |  |
| 3.1. | Informavimo paslauga | 65,44 proc. | 1836  103,5 proc. | 1598  78 proc. |
| 3.2. | Gimdos kaklelio citologinio tepinėlio paėmimas ir rezultatų vertinimo paslauga | 45,44 proc. | 607  34,22 proc. | 730  35,67 proc. |
| 4. | Storosios žarnos vėžio ankstyvosios diagnostikos programa | 47,71 proc. | 2989  66,8 proc. | 1360  29 proc. |
| 5. | Asmenų, priskirtinų širdies ir kraujagyslių ligų didelės rizikos grupei, atrankos ir prevencijos priemonių programa | 38,96 proc. | 2565  43,3 proc. | 2391  35,81 proc. |

2016 metais, palyginti su praėjusiu ataskaitiniu laikotarpiu, išaugo visų profilaktinių programų įgyvendinimo apimtys. Visų programų (išskyrus gimdos kaklelio piktybinių navikų prevencinę programą) įgyvendinimo apimčių rodikliai viršija Panevėžio teritorinės ligonių kasos zonos gydymo įstaigų vidurkius, tačiau vis tiek nesiekia programų uždaviniuose nustatytų 80 proc. rodiklių.

Nepakankamas profilaktinių programų įgyvendinimo apimtis lemia:

**1. Planavimo ypatumai.** Į planuojamų paslaugų gavėjų skaičių įtraukiami visi įstaigą pasirinkę ir tai amžiaus kategorijai priklausantys pacientai, neatsižvelgiant į jų draustumą privalomuoju sveikatos draudimu. Per 2016 metus įstaigos sąrašuose nuolat buvo apie 1600 prisirašiusiųjų nedraustų pacientų, kurie pagal savo amžių įeina į profilaktinių programų paslaugų gavėjų skaičių. Toks planavimas iškreipia programų įgyvendinimo rodiklius, nes profilaktinėse programose numatytas asmens sveikatos priežiūros paslaugas galime teikti tik tiems pacientams, kurie drausti privalomuoju sveikatos draudimu.

**2. Pacientų požiūris į savo sveikatą, savirūpos stoka.** Profilaktiniai sveikatos tikrinimai pagal programas, numatyti darbingo amžiaus žmonėms – jie neranda laiko ar galimybės atvykti profilaktiniams patikrinimams. Informaciniai pranešimai dėl gimdos kaklelio piktybinių navikų prevencinių priemonių buvo išsiųsti 1836 pacientėms, iš kurių tik 1/3, t. y. 607 atvyko dėl onkocitologinio tepinėlio paėmimo ir rezultatų vertinimo paslaugos.

Pateikiame duomenis apie sutartinių įsipareigojimų su Panevėžio TLK vykdymą, įgyvendinant prevencines programas, finansuojamas PSDF biudžeto lėšomis.

**Sutartinių įsipareigojimų su Panevėžio TLK vykdymas, įgyvendinant prevencines programas 2016 m.**

|  |  |  |  |
| --- | --- | --- | --- |
| **Eil. Nr.** | **Programos pavadinimas** | **Sutartinė suma**  **(Eur)** | **Įvykdymas (Eur/proc.)** |
| 1. | Gimdos kaklelio piktybinių navikų prevencinių priemonių programa | 5620 | 5116  91 proc. |
| 2. | Atrankinės mamografinės patikros dėl krūties vėžio programa | 3380 | 4910  145 proc. |
|
| **Eil.**  **Nr.** | **Programos pavadinimas** | **Sutartinė suma**  **(Eur)** | **Įvykdymas (Eur/proc.)** |
| 3. | Priešinės liaukos vėžio ankstyvosios diagnostikos programa | 15240 | 17263  113 proc. |
| 4. | Storosios žarnos vėžio ankstyvosios diagnostikos programa | 9300 | 24363  262 proc. |
| 5. | Asmenų, priskirtinų širdies ir kraujagyslių ligų didelės rizikos grupei, atrankos ir prevencijos priemonių programa | 48120 | 40375  84 proc. |
|
| 6. | Vaikų krūminių dantų dengimo silantinėmis medžiagomis programa | 240 | 1301  542 proc. |
|  | **Iš viso** | **81900** | **93329**  **114 proc.** |

Įstaiga viršijo sutartyje su Panevėžio TLK numatytą profilaktinių programų įgyvendinimo apimtį. Visa virš sutartinė suma buvo apmokėta.

**Paslaugų kokybei ir prieinamumui užtikrinti** **2016 metais:**

* 52 darbuotojai kėlė kvalifikaciją tobulinimosi kursuose;
* veikia vidaus medicininio audito grupė, nagrinėjanti neatitikimus, teikianti administracijai siūlymus dėl paslaugų kokybės ir prieinamumo gerinimo;
* organizuojami gamybiniai susirinkimai, aptariamos iškilusios problemos.

2016 metais pagrįstų rašytinių pretenzijų dėl sveikatos priežiūros paslaugų teikimo negauta.

Nuo 2008 m. patvirtinta įstaigos sveikatos priežiūros paslaugų kokybės politika. Ji keičiama ir papildoma keičiantis diagnostikos-gydymo metodikomis, higienos ir medicinos normų reikalavimas, kitiems norminiams aktams, reglamentuojantiems įstaigos veiklą.

2016 metais įstaiga partnerio teisėmis dalyvavo įgyvendinant 2009–2014 m. Norvegijos finansinio mechanizmo „Visuomenės sveikatai skirtos iniciatyvos“ programos Nr. LT11 „Jaunimui palankių sveikatos priežiūros paslaugų teikimo modelio sukūrimas“ projektą.

Valstybės investicijų programos ir savivaldybės biudžeto lėšomis įstaigoje buvo įgyvendintas projektas „Viešosios įstaigos Rokiškio pirminės asmens sveikatos priežiūros centro poliklinikos Rokiškyje, Juodupės g. 1A infrastruktūros atnaujinimas“. Įgyvendinant šį projektą buvo suremontuotos vaikų konsultacijos patalpos, atnaujinta biuro ir medicininė įranga.

Įstaigoje plečiamas informacinių technologijų vystymo lygis. Naudojantis informacine sistema:

* pacientams išduodami elektroniniai nedarbingumo bei nėštumo ir gimdymo atostogų pažymėjimai;
* teikiamų paslaugų apskaitai įdiegta apskaitos sistema APAP;
* naudojantis programine įranga planuojami profilaktiniai skiepijimai ir formuojamos ataskaitos;
* įstaigos buhalterinė apskaita vykdoma naudojant „Labbis“ ir „Bonus“ programas.

Įstaiga turi savo puslapį Rokiškio rajono savivaldybės interneto svetainėje, kurioje skelbia pacientams aktualią informaciją.

2016 metais peržiūrėtos klinikinės ir vadybinės procedūros, jų atitikimas akreditavimo standartams. Įstaiga buvo akredituota šeimos medicinos paslaugoms.

**III. INFORMACIJA APIE ĮSTAIGOS DALININKUS**

Vienintelis įstaigos dalininkas (savininkas) – Rokiškio rajono savivaldybė. Jos įnašo vertė 2016 metų pradžioje buvo 31430,39 Eur, metų pabaigoje – 31430,39 Eur.

**IV. VIEŠOSIOS ĮSTAIGOS GAUTOS LĖŠOS PER FINANSINIUS METUS IR ŠIŲ LĖŠŲ PANAUDOJIMAS PAGAL IŠLAIDŲ RŪŠIS**

|  |  |  |  |
| --- | --- | --- | --- |
| **Eil. Nr.** | **Rodiklis** | **2016 m.,**  **eurais** | **2015 m.,**  **eurais** |
| **1.** | **Įplaukos** | **1835852,03** | **1585078,33** |
| 1.1. | Finansavimo sumos kitoms išlaidoms kompensuoti ir atsargoms | 25365,24 | 11254,57 |
| 1.1.1. | Iš savivaldybės biudžeto | 15300,00 | 700,00 |
| 1.1.2. | Iš kitų šaltinių | 6998,41 | 4213,94 |
| 1.1.3. | Iš valstybės biudžeto | 460,05 | 4392,45 |
| 1.14. | Iš ES lėšų | 2606,78 | 1948,18 |
| 1.2. | Už suteiktas paslaugas | 1665386,52 | 1559281,39 |
| 1.2.1. | Iš Privalomojo sveikatos draudimo fondo biudžeto | 1528779,13 | 1460449,96 |
| 1.2.2. | Iš kitų paslaugų pirkėjų | 136607,39 | 98831,43 |
| 1.3. | Kitos įplaukos | 9240,98 | 13840,13 |
| 1.4. | Ilgalaikio turto perleidimas (pardavimas) | - | - |
| 1.5. | Gautos finansavimo sumos ilgalaikiam turtui įsigyti | 135859,29 | 702,24 |
| 1.5.1. | Iš valstybės biudžeto | 128000,00 | 105,33 |
| 1.5.2. | Iš ES, užsienio valstybių ir tarptautinių organizacijų | - | 596,91 |
| 1.5.3. | Savivaldybės biudžetas | 7859,29 | - |
| **2.** | **Pervestos lėšos** | **7841,98** | **4912,15** |
| 2.1. | Viešojo sektoriaus subjektams | 7841,98 | 4912,15 |
| **3.** | **Išlaidos pagal išlaidų rūšis** | **1818175,85** | **1588268,43** |
| 3.1. | Darbo užmokesčiui ir su juo susijusiems mokėjimams | 1214418,84 | 1187077,92 |
| 3.2. | Komunalinėms ir ryšio paslaugoms | 74574,68 | 81874,30 |
| 3.3. | Komandiruotėms | 766,20 | 378,66 |
| 3.4. | Transportui | 81858,88 | 67425,01 |
| 3.5. | Kvalifikacijos kėlimui | 4511,86 | 3475,15 |
| 3.6. | Paprastajam remontui ir eksploatavimui | 4154,44 | 2784,73 |
| 3.7. | Atsargų įsigijimui | 221807,21 | 176010,67 |
| 3.8 | Nuomai | 2032,91 | 2459,11 |
| 3.9. | Kitų paslaugų įsigijimui | 58553,85 | 51318,99 |
| 3.10. | Kitoms išmokoms | 3065,28 | 6599,58 |
| 3.11. | Ilgalaikio turto įsigijimui | 149334,93 | 6256,29 |
| 4. | Kitai finansinei veiklai | 3096,77 | 2608,02 |

**V. ĮSTAIGOS PAGRINDINĖS VEIKLOS REZULTATAI**

|  |  |  |  |
| --- | --- | --- | --- |
| **Eil. Nr.** | **Rodiklis** | **2016 m., eurais** | **2015 m., eurais** |
| **1.** | **Pagrindinės veiklos pajamos** | **2199068,99** | **2081643,93** |
| 1.1. | Finansavimo pajamos | 80189,88 | 55603,50 |
| 1.2. | Pagrindinės veiklos kitos pajamos | 2118879,11 | 2026040,43 |
| **2.** | **Sąnaudos:** | **2192412,87** | **2072298,88** |
| 2.1. | Darbo užmokesčio ir socialinio draudimo | 1682239,18 | 1636103,75 |
| 2.2. | Nusidėvėjimo ir amortizacijos | 23079,93 | 27602,32 |
| **Eil.**  **Nr.** | **Rodiklis** | **2016 m., eurais** | **2015 m., eurais** |
| 2.3. | Komunalinių paslaugų ir ryšių | 65493,49 | 67689,07 |
| 2.4. | Komandiruočių | 766,20 | 378,66 |
| 2.5. | Transporto | 78255,12 | 66098,37 |
| 2.6. | Kvalifikacijos kėlimo | 4511,86 | 3475,15 |
| 2.7. | Paprastojo remonto ir eksploatavimo | 4154,44 | 2486,86 |
| 2.8. | Nuvertėjimo ir nurašytų sumų | 5548,44 | 2,03 |
| 2.9. | Sunaudotų ir perduotų atsargų savikaina | 26302,41 | 205175,83 |
| 2.10. | Nuomos | 2027,72 | 2593,33 |
| 2.11. | Kitų paslaugų | 59129,23 | 54912,95 |
| 2.12. | Kitos | 4185,85 | 5780,56 |
| **3.** | **Pagrindinės veiklos perviršis ar deficitas** | **6656,12** | **9345,05** |
| **4.** | **Kitos veiklos rezultatas** | **-1092,93** | **-355,29** |
| 4.1. | Kitos veiklos pajamos | - | - |
| 4.2. | Kitos veiklos sąnaudos | 1092,93 | 355,29 |
| **5.** | **Finansinės veiklos sąnaudos** | **-3096,77** | **-2608,02** |
| **6.** | **Veiklos rezultatas** | **2466,42** | **6381,74** |

**Įstaigos pagrindinės veiklos pajamos iš PSDF biudžeto**

|  |  |  |  |
| --- | --- | --- | --- |
| **Eil. Nr.** | **Rodiklis** | **2016 m.** | **2015 m.** |
| **1.** | **Įstaigos pajamos (Eur)** | **2199068,99** | **2081643,93** |
| **2.** | **Pajamos iš PSDF biudžeto,**  **iš jų:** | **1995673,39**  **90,75 proc.** | **1930342,12**  **92,73 proc.** |
| 2.1. | Už ambulatorines asmens sveikatos priežiūros paslaugas, iš jų: | 1529709,00 | 1486321,17 |
| 2.1.1. | už prisirašiusius pacientus | 1170729,36 | 1161768,23 |
| 2.1.2. | už skatinamąsias paslaugas | 105620,63 | 102668,17 |
| 2.1.3. | už profilaktines programas | 93329,01 | 70654,77 |
| 2.1.4. | už gerus darbo rezultatus | 160030,00 | 151230,00 |
| 2.2. | Už slaugos paslaugas | 17658,99 | 5983,51 |
| 2.3. | Už GMP paslaugas | 447314,02 | 437066,34 |
| 2.4. | Už kompensuojamųjų vaistų pasų išdavimą | 991,38 | 971,10 |

Įstaigos pajamos 2016 metais lyginant su praėjusiais metais padidėjo 117425 Eur, nes buvo skirtos valstybės investicijų programų ir savivaldybės biudžeto lėšos projekto „Rokiškio r. savivaldybės viešosios įstaigos Rokiškio pirminės asmens sveikatos priežiūros centro poliklinikos Rokiškyje, Juodupės 1A infrastruktūros atnaujinimas“ įgyvendinimui.

Pajamos iš Privalomojo sveikatos draudimo fondo (PSDF) biudžeto padidėjo 65331 Eur ir sudarė 90,75 proc. visų įstaigos pajamų.

Didžiausioji iš PSDF biudžeto gautų pajamų dalis – už ambulatorines asmens sveikatos priežiūros paslaugas. Lyginant su 2015 metais, šios pajamos padidėjo 43388 Eur (2,92 proc.) ir sudarė 76,65 proc. visų iš PSDF biudžeto gautų pajamų. Pajamų iš PSDF biudžeto didėjimą nulėmė paslaugų įkainio padidėjimas nuo 2016 m. liepos 1d.

Darbo užmokesčiui ir su juo susijusiems mokėjimams sąnaudos sudarė 76,7 proc. nuo visų įstaigos sąnaudų per 2016 metus arba 84,29 proc. nuo visų įstaigos pajamų iš PSDF biudžeto.

**VI. ĮSTAIGOS ĮSIGYTAS ILGALAIKIS TURTAS PER 2016 METUS**

Ilgalaikio materialaus turto įsigyta už 12927,64 Eur, ilgalaikio nematerialaus turto įsigyta už 548,00 Eur. Iš viso įgyta turto už 13475,64 Eur.

|  |  |  |  |  |
| --- | --- | --- | --- | --- |
| **Eil. Nr.** | **Įsigytas turtas** | **Kiekis** | **Išleista lėšų** | **Lėšų šaltinis** |
| **Nematerialusis ilgalaikis turtas** | | | | |
| 1. | Akreditavimo pažymėjimas | 1 | 548,00 | PSDF biudžeto lėšos |
|  | **Viso:** | **1** | **548,00** |  |
| **Materialusis ilgalaikis turtas** | | | | |
| 2. | Kompiuteriai | 8 | 4896,00 | PSDF biudžeto lėšos |
| 3. | Spausdintuvas | 1 | 670,00 | PSDF biudžeto lėšos |
| 4. | Elektrokardiografas Kenz Cardico | 4 | 7361,64 | PSDF biudžeto lėšos |
|  | **Viso:** | **13** | **12927,64** |  |
|  | **Iš viso:** | **14** | **13475,64** |  |

**VII. DUOMENYS APIE VADOVĄ**

Įstaigos direktorė – Zita Kapušinskienė.

Gimė 1952-03-19 d. Anykščių rajone, Penagalio kaime.

1958–1966 m. mokėsi Latavėnų (Anykščių r.) aštuonmetėje mokykloje, 1966–1969 m. – Troškūnų (Anykščių r.) vidurinėje mokykloje.

1969–1975 m. studijavo Kauno medicinos instituto gydomajame fakultete, įgijo gydytojos pediatrės išsilavinimą.

Nuo 1976 m. dirbo Juodupės ambulatorijoje apylinkės pediatre, nuo 1978 m. iki šiol dirba Rokiškio poliklinikos vaikų konsultacijos apylinkės vaikų ligų gydytoja.

Nuo 1997 m. vadovauja įstaigai.

2016 metais įstaigos išlaidos vadovo darbo užmokesčiui sudarė 18478,28 Eur, su juo susijusiems mokėjimams – 5724,55 Eur.

Darbo užmokestis už darbą aptarnaujamoje apylinkėje sudarė 6025,14 Eur, su juo susijusiems mokėjimams – 1866,56 Eur.

**VIII. INFORMACIJA APIE IŠMOKAS VALDYMO ORGANAMS IR SU ĮSTAIGOS DALININKU SUSIJUSIEMS ASMENIMS**

Įstaigos įstatai numato vienasmenį valdymo organą – įstaigos direktorių. Asmenys už darbą patariamuosiuose valdymo organuose – gydymo ir slaugos tarybose – darbo užmokesčio negauna. Įstaigos sąnaudos valdymo išlaidoms sudarė 87696,00 Eur., t. y. 4 proc. visų įstaigos sąnaudų.

Išlaidos išmokoms su įstaigos vieninteliu dalininku susijusiems asmenims, nurodytiems Viešųjų įstaigų įstatymo 3 str. 3 dalyje 2016 metais nebuvo.

**IX. DUOMENYS APIE PLANUOTŲ VEIKLOS RODIKLIŲ ĮGYVENDINIMĄ**

Įstaigos siektinos veiklos užduotys 2016 metams patvirtintos Rokiškio rajono savivaldybės tarybos 2016 m. gegužės 27 d. sprendimu Nr. TS-123 „Dėl Rokiškio rajono savivaldybės viešųjų asmens sveikatos priežiūros įstaigų 2016 metų siektinų veiklos užduočių patvirtinimo“.

Pateikiame siektinų veiklos užduočių įgyvendinimo rezultatus:

|  |  |  |
| --- | --- | --- |
| **Eil. Nr.** | **Planuoti rodikliai** | **Pasiekti rodikliai** |
| **1.** | **Kiekybiniai vertinimo rodikliai** |  |
| 1.1. | Teigiamas įstaigos veiklos finansinis rezultatas | Pasiektas teigiamas įstaigos 2016 m. veiklos finansinis rezultatas (žr. V. skyrius „Įstaigos pagrindinės veiklos rezultatai“)  (žr. V. skyrius „Įstaigos pagrindinės veiklos rezultatai“) |
| **Eil.**  **Nr.** | **Planuoti rodikliai** | **Pasiekti rodikliai** |
| 1.2. | Įstaigos sąnaudų darbo užmokesčiui dalis neviršija 85 proc. visų įstaigos sąnaudų | Sąnaudos darbo užmokesčiui sudarė 76,7 proc. visų įstaigos sąnaudų. |
| 1.3. | Įstaigos sąnaudos valdymo išlaidoms neviršija 4,2 proc. bendrųjų įstaigos sąnaudų. | Sąnaudos valdymo išlaidoms sudarė 4 proc. visų įstaigos sąnaudų. |
| **2.** | **Kokybiniai vertinimo rodikliai:** |  |
| 2.1. | Pacientų pasitenkinimas teikiamomis paslaugomis |  |
| 2.1.1. | Atlikti vieną pacientų apklausą | Atliktos 2 pacientų apklausos |
| 2.1.2. | Medicinos personalo darbą gerai vertinančių pacientų – ne mažiau 95 proc. | medicinos personalo darbą gerai ir labai gerai vertina 95,2 proc. apklausoje dalyvavusių pacientų |
| 2.1.3. | Nėra pagrįstų rašytinių pacientų skundų | Pagrįstų rašytinių skundų negauta |
| 2.1.4. | Maksimali patekimo pas šeimos gydytoją ar kitą pirminės ambulatorinės asmens sveikatos priežiūros gydytoją paūmėjus lėtinei ligai trukmė ne ilgiau nei 5 d. | Patekimo trukmė atitinka patvirtintą normatyvą |
| 2.1.5. | Priimti 1-ną naują gydytoją | Priimti 2 nauji šeimos gydytojai |
| 2.2. | Kokybės vadybos sistemos vystymas |  |
| 2.2.1. | Atlikti 8 vidaus kokybės auditus | Atlikta 15 vidaus kokybės auditų |
| 2.2.2. | Peržiūrėti ir esant reikalui koreguoti 10 dažniausiai atliekamų procedūrų aprašymus | Peržiūrėtos visos procedūros ir jų atitikimas akreditavimo standartams |
| 2.2.3. | Parengti naujai įvedamoms procedūroms aprašymai | Parengti aprašymai naujai įvedamoms procedūroms |
| 2.3. | Profilaktinių programų įgyvendinimo apimtys sudaro ne mažiau 90 proc. sutartyje su TLK nustatytos sumos | Profilaktinių programų įgyvendinimo apimtys sudarė 114 proc. sutartyje su Panevėžio TLK numatytos sumos |

Rokiškio rajono savivaldybės tarybai

**AIŠKINAMASIS RAŠTAS PRIE SPRENDIMO ,,DĖL PRITARIMO 2016 METŲ VIEŠOSIOS ĮSTAIGOS ROKIŠKIO PIRMINĖS ASMENS SVEIKATOS PRIEŽIŪROS CENTRO DIREKTORIAUS VEIKLOS ATASKAITAI“**

**Parengto projekto tikslai ir uždaviniai.**

Kaip numatyta Lietuvos Respublikos vietos savivaldos įstatyme ir Rokiškio rajono savivaldybės tarybos reglamente, teikiama tarybai svarstyti direktorės veiklos ataskaita.

**Šiuo metu teisinis reglamentavimas.**

Lietuvos Respublikos vietos savivaldos įstatymas, Rokiškio rajono savivaldybės tarybos veiklos reglamentas, Lietuvos Respublikos sveikatos priežiūros įstaigų įstatymas.

**Sprendimo projekto esmė**.

Lietuvos Respublikos vietos savivaldos įstatymo 16 straipsnio 2 dalies 19 punkte Rokiškio rajono savivaldybės tarybos 2015 m. kovo 27 d. sprendimu Nr. TS-102 patvirtinto Rokiškio rajono savivaldybės tarybos veiklos reglamento 269,270 punktuose numatyta, kad savivaldybės taryba išklauso savivaldybės kontroliuojamų įmonių vadovų ataskaitas, vadovų atsakymus į tarybos narių paklausimus ir priima sprendimus dėl šių ataskaitų. Rajono tarybai teikiama 2016 metų VšĮ Rokiškio pirminės asmens sveikatos priežiūros centro direktoriaus veiklos ataskaita. Ataskaitoje pateikta informacija apie įstaigos veiklos tikslus ir rezultatus, teikiamas asmens sveikatos priežiūros paslaugas, paslaugų rodiklių analizė, įstaigos pagrindinės veiklos rezultatai ir kiti rodikliai. Direktorės ir įstaigos ataskaitai pritarė VšĮ Rokiškio pirminės asmens sveikatos priežiūros centro stebėtojų taryba.

**Galimos pasekmės, priėmus siūlomą tarybos sprendimo projektą:**

**teigiamos** – bus laikomasi teisės aktuose nustatytų nuostatų;

**neigiamų** nėra.

**Kokia sprendimo nauda Rokiškio rajono gyventojams.**

Viešosios įstaigos veiklos ataskaita yra viešas dokumentas. Sudarytos sąlygos leidžia su šia ataskaita susipažinti rajono žmonėms. Veiklos ataskaitoje pateikiama informacija apie įstaigos veiklos rezultatus, planus, darbuotojų skaičių, įstaigos įsigytą turtą. Taip pat pateikiami duomenys apie įstaigos vadovą ir jo pastangos siekiant, kad įstaiga pateisintų pacientų poreikius ir teiktų kokybiškas asmens sveikatos priežiūros paslaugas nustatyta teisės aktų tvarka.

**Finansavimo šaltiniai ir lėšų poreikis**: Sprendimui įgyvendinti savivaldybės biudžetų lėšų nereikės.

**Suderinamumas su Lietuvos Respublikos galiojančiais teisės norminiais aktais**: Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertinamas antikorupciniu požiūriu.

Direktorė Zita Kapušinskienė